《杨干致仕》
宋代·张九成

黄钟毁弃鸣瓦釜，古来才智贱如土。
杨公浩歌声可怜，巢居知如穴知雨。
怜君面色莹有光，未似相君便饮乳。
胡为决去不可留，别意殷勤辞更苦。
丁宁戒我宜退藏，静中得路何须语。
酒酣意气尚尔豪，拔剑高歌为予舞。
君今去矣且加饭，我亦从兹不出户。
莫嗟糟糠食牢筴，终胜绣衣登鼎俎。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。